DA Den Europæiske Unions Tidende C 130/6

Domstolens dom (Tredje Afdeling) af 10. marts 2011 — Finanzamt Burgdorf (sag C-497/09), CinemaxX Entertainment GmbH & Co. KG, tidligere Hans-Joachim Flebbe Filmtheater GmbH & Co. KG (sag C-499/09), Lothar Lohmeyer (sag C-501/09) og Fleischerei Nier GmbH & Co. KG (sag C-502/09) mod Manfred Bog (sag C-497/09), Finanzamt Hamburg-Barmbek-Uhlenhorst (sag C-499/09), Finanzamt Minden (sag C-501/09) og Finanzamt Detmold (sag C-502/09) (anmodning om præjudiciel afgørelse fra Bundesfinanzhof — Tyskland)

(Forenede sager C-497/09, C-499/09, C-501/09 og C-502/09) (1)

(Afgiftspåligning - moms - sjette direktiv 77/388/EØF - artikel 5 og 6 - kvalifikation af en handelsmæssig virksomhed som »levering af et gode« eller som »tjenesteydelse« - levering af tilberedte måltider eller levnedsmidler til umiddelbar indtagelse på stedet fra snackboder - levering, i en biograf, af popcorn og tortillachips (»nachos«) til umiddelbar indtagelse på stedet - cateringvirksomhed - bilag H, kategori 1 - fortolkning af begrebet »levnedsmidler«)

2011/C 130/10

Processprog: tysk

Den forelæggende ret

Bundesfinanzhof

Parter i hovedsagen

Sagsøgere: Finanzamt Burgdorf (sag C-497/09), CinemaxX Entertainment GmbH & Co. KG, tidligere Hans-Joachim Flebbe Filmtheater GmbH & Co. KG (sag C-499/09), Lothar Lohmeyer (sag C-501/09) og Fleischerei Nier GmbH & Co. KG (sag C-502/09)

Sagsøgte: Manfred Bog (sag C-497/09), Finanzamt Hamburg-Barmbek-Uhlenhorst (sag C-499/09), Finanzamt Minden (sag C-501/09) og Finanzamt Detmold (sag C-502/09)

Sagens genstand

Anmodning om præjudiciel afgørelse — Bundesfinanzhof — fortolkning af artikel 5 i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1), samt begrebet »levnedsmidler« indeholdt i bilag H til nævnte direktiv — en bestemt handelsmæssig virksomheds sidestilling med »levering af goder« eller en »tjenesteydelse« — salg fra en varevogn af måltider (pølser, pommes frites osv.) til umiddelbar indtagelse

Konklusion

1) Artikel 5 og 6 i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, som ændret ved Rådets direktiv 92/111/EØF af 14. december 1992, skal fortolkes således at: — levering af nytillavede spisevarer eller levnedsmidler til umiddelbar indtagelse på stedet fra snackboder eller i biograffoyerer udgør en levering af goder som omhandlet i nævnte artikel 5, når det fremgår af en kvalitativ undersøgelse af den samlede transaktion, at de tjenesteydelseselementer, der går forud for eller følger med leveringen af levnedsmidler, ikke er de væsentligste — medmindre cateringvirksomheden begrænser sig til at levere standardiserede retter uden yderligere tjenesteydelseselementer, eller når andre særlige omstændigheder viser, at leveringen af retterne udgør transaktionens væsentligste element, udgør cateringvirksomhed en tjenesteydelse som omhandlet i nævnte artikel 6.

2) Begrebet »levnedsmidler« i bilag H, kategori 1, til sjette direktiv 77/388, som ændret ved direktiv 92/111, skal i tilfælde af levering af goder fortolkes således, at det også dækker spisevarer og måltider, der — ved kogning, stegning, bagning eller på anden vis — er tilberedt til umiddelbar indtagelse på stedet.

(1) EUT C 63 af 13.3.2010.